Document ID: 32008R0246

KOMMISSIONENS FORORDNING (EF) Nr. 246/2008
af 17. marts 2008
om ændring af forordning (EF) nr. 1043/2005 om gennemførelse af Rådets forordning (EF) nr. 3448/93 for så vidt angår eksportrestitutionsordningen for visse landbrugsprodukter, der udføres i form af varer, der ikke er omfattet af bilag I til traktaten, og kriterierne for fastsættelse af restitutionsbeløbet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 8, stk. 3, første afsnit, og
ud fra følgende betragtninger:
(1)
I artikel 14, stk. 1, i Kommissionens forordning (EF) nr. 1043/2005 (2) bestemmes hyppigheden for fastsættelse af restitutionssatsen for de basisprodukter, der er omhandlet i de i samme forordnings artikel 1, stk.1, anførte forordninger, og som udføres som varer uden for bilag I.
(2)
Restitutionerne kan i overensstemmelse med de forordninger, der er anført i artikel 1, stk. 1, i forordning (EF) nr. 1043/2005, ydes, når de interne og eksterne markedsvilkår berettiger det. Når markedsvilkårene ikke berettiger ydelse af restitutioner, kan den periodiske fastsættelse suspenderes.
(3)
I artikel 8, stk. 3, andet afsnit, i forordning (EF) nr. 3448/93 henvises der til samme procedure for ydelse af restitutioner for de pågældende landbrugsprodukter, hvis de udføres i uforarbejdet stand.
(4)
For at opnå forenkling og harmonisering er det hensigtsmæssigt at tilpasse artikel 14 i forordning (EF) nr. 1043/2005.
(5)
Forordning (EF) nr. 1043/2005 bør således ændres i overensstemmelse hermed.
(6)
Foranstaltningerne i denne forordning er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Bilag I -
UDSTEDT FØLGENDE FORORDNING:
Artikel 1
Artikel 14 i forordning (EF) nr. 1043/2005 affattes således:
»Artikel 14
Fastsættelsen af restitutionssatsen, jf. artikel 13, stk. 3, i forordning (EF) nr. 1784/2003 og de tilsvarende bestemmelser i de øvrige i artikel 1, stk. 1, i denne forordning nævnte forordninger, finder sted hver måned pr. 100 kg af basisprodukterne.
Uanset stk. 1:
a)
kan restitutionen for de basisprodukter, som er opført i bilag I til denne forordning, fastsættes efter en anden rytme efter proceduren i artikel 16, stk. 2, i forordning (EF) nr. 3448/93
b)
fastsættes restitutionssatsen for æg med skal fra fjerkræ, friske eller konserverede, samt for æg uden skal og æggeblommer, spiselige, friske, tørrede eller på anden måde konserverede, ikke tilsat sukker eller andre sødemidler, dog for et tidsrum, der er lig med det tidsrum, for hvilket restitutionerne fastsættes for de samme produkter, der udføres i uforarbejdet stand.«
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. marts 2008.

Labels: 3
6